text: Flere og flere unge er hjemløse
  05 marts 2015 kl. 17.58
  Stadigt flere unge under 30 år er det seneste år blevet hjemløse. For mange af de unge er det kontanthjælpsreformen fra 2014, der sender dem på gaden.
  
  Kontanthjælpsreformen gjorde mange under 30 år uddannelsesparate, hvilket betyder, at man er egnet til at tage en uddannelse. Derfor bliver ens støtte halveret.
  På Kirkens Korshærs herberg Alberta i Sønderborg mærker de tydeligt at der kommer flere hjemløse under 30 år, og her er de ikke i tvivl om, det er kontanthjælpsreformen, der sender mange af de unge på gaden, siger forstander Britt Gaarn-Larsen til TV SYD.
  I 2013 var 35 procent af de overnattende på herberget i Sønderborg under 30 år, i 2014 er tallet steget til 58 procent.
  Også andre herberger i Sydjylland mærker den samme stigning fra 2013 til 2014.
  På herberget Overmarksgården, Kolding har oplevet en stigning på 20 procent i unge under 30, som overnatter.
  På Skjoldbo i Esbjerg er tallet steget med 37 procent.
  Hør forstander på herberget i Aabenraa, Britt Gaarn-Larsen, her.
  (Varighed 1'58)
  